text: Grau en Física i Grau en Química - UAB Barcelona
  Proporciona la formació de màxim nivell i qualitat per a futurs professionals que combina el domini de la física amb el coneixement profund dels canvis a la matèria de la química
  Durada: 5 cursos - 343 crèdits
  Nota de tall Batxillerat / CFGS: 12,802
  Preu per crèdit: 25,04
  El doble grau en Física i Química és un pla d'estudis únic a Catalunya que condueix a l'obtenció d'aquestes dues titulacions en només 5 anys, la qual cosa et permetrà:
  Aprendre els fonaments bàsics que proporciona la física per entendre la natura, les seves relacions i poder fer-ne prediccions.
  Formar-te en l'estudi de la composició, propietats i reaccions de la matèria que proporciona la química.
  Accedir a les sortides professionals tant dels graduats en Física com dels graduats en Química.
  Beneficiar-te d'una base científica sòlida en dues disciplines complementàries com són la física i la química per tal de dur a terme estudis de postgrau especialitzats i fer recerca en àmbits frontera, com són la ciència de materials, la nanociència i la nanotecnologia o la química computacional.
  Gaudir d'un entorn de recerca de qualitat internacional, tant pel que fa als departaments de Física i de Química de la UAB com als centres punters en aquests àmbits amb què col·laborem i que estan situats al nostre voltant (ICMAB, CNM, ICN2, IFAE, IEEC, IBB i Sincrotró ALBA).
  Anar d'intercanvi a universitats arreu del món i fer pràctiques en empreses i institucions de recerca.
  Les activitats professionals dels graduats en Física i en Química, fora de l'àmbit de la docència i de la recerca es duen a terme, fonamentalment, en les àrees següents:
  L'administració pública en diferents nivells.
  El sector privat químic, tant de producció com de comercialització.
  La indústria (òptica, nous materials, farmacèutica).
  La medicina (instal·lacions radioactives, instruments d'exploració, química biomolecular).
  Una experiència única que m'ha obert totes les portes possibles i m'ha portat allà on he volgut anar. Una oportunitat que no es pot deixar passar. Xavier Fernández
  El doble grau de Física i Química m'ha permès una formació interdisciplinària que és clau per a l'etapa de doctorat que he començat. Miquel Torras